Ida Fladen er ikke lenger singel
På spørsmål om Fladen er i et forhold, sier hun kort: - Ja, jeg kan bekrefte det. Den utkårede, Anders Opdahl, sier til VG at de to har vært sammen en stund. - Vi har vært sammen siden sommeren en gang. Det er veldig hyggelig. Fladen har lenge nektet å kommentere sin sivile status. Det var under prisutdelingen P3GULL at Fladen først lettet på sløret angående kjærlighetslivet. Tidligere denne uken var kjæresteparet på Farris bad og spa. Fladen delte daten på sin åpne Instagram-konto, og kunne ikke lenger holde sivilstatusen hemmelig. Fladen bekrefter forholdet overfor VG, og sier de to møttes under en konsert med Birkelunden Mannskor, der han synger. Opdahl er også bassist og produsent for artist Emilie Nicolas. Til Dagbladet, som først omtalte saken, sier Fladen at hun syns det er kleint å snakke om den nye kjærligheten. - Uff, dette er kleint. Nå har jeg nektet å svare alle de andre her som har spurt meg om akkurat det samme. Men ok, du får legge sammen to og to, sier hun til avisen.
Programlederen har funnet tonen med musiker Anders Opdahl.